hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ռոբերտ Քոչարյանի պաշտոնավարման ժամանակ դատավոր աշխատած Պարգև Օհանյանի համար զարմանալի է, որ Ռոբերտ Քոչարյանն այսօր դատավորի վրա ճնշում գործադրելու, արդարադատության ու արդարությունից է խոսում: Օհանյանը, ով դատավոր է աշխատել 1999-2008 թվականը, հիշում է՝ ինչ բարքեր էին Ռոբերտ Քոչարյանի իշխանության ժամանակ:
Ինչ վերաբերում է ԱԱԾ ու ՀՔԾ պետերի խոսակցությանը դատավորի զանգի մասով, ապա Պարգև Օհանյանի խոսքով, այդ մասով խոսակցությունը չպետք է լիներ: «Ակնհայտ է, որ էդ երևույթը միշտ եղել ա ու էդ երևույթը ձևավորվել է հենց Քոչարյանի իշխանության կողմից կարելի է ասել: Դատավորն էլ մարդ ա, կաշկանդվում ա, հա, հիմքերը նայում ա, բայց նրա առաջ հանրապետության նախկին նախագահն ա»,-ասաց նախկին դատավորը՝ շարունակելով. «Այդ զրույցը չպիտի լիներ, եթե խորանանք դատավորի, պաշտոնատար անձանց էթիկայի կանոնների մեջ, բայց մեր իրականության մեջ նման երևույթ կա և գալիս է հենց Քոչարյանի իշխանության օրերից սկսած»:
Միևնույն ժամանակ Պարգև Օհանյանը ուղղակի պարտադրանք դատավորին այդ խոսակցության մեջ չի տեսնում: «Նրբությունն ինչում է. Կալանքի հիմքերի մասին է խոսքը, այսինքն ԱԱԾ պետն ասում է՝ էդ հիմքերի պարագայում դու ուզես-չուզես պիտի կալանքը տաս: Փաստացի սա ցուցում չի կարա լինի, որովհետև եթե չտար էլ, ԱԱԾ-ն ի՞նչ պիտի աներ, ԱԱԾ-ն լծակ չունի դատավորի վրա: Ես ճնշում կհամարեի, որ ուղղակի ասեր՝ պարտադիր պիտի տաս: Ես պարտադրանք չեմ տեսնում»,-ասաց Օհանյանը:
Նշենք, որ ԱԱԾ պետ Արթուր Վանեցյանը գաղտնալսված խոսակցության մեջ ՀՔԾ պետին ասել է. «Ինձ դատավորը նոր զանգեց: Դե մի քիչ վախեցած ա: Ասեցի՝ մի հատ նայի սաղ գործը: Հրա՞չ, հա՞: Հրա՞չ ա անունը դատավորի: …Մի խոսքով՝ դատավորը, ով որ պետք ա կալանքը տա: Ասել եմ՝ դուխով: Բա, մի հատ հիմքերը պրոստո նայեմ, պարոն Վանեցյան, հետո զանգեմ, զեկուցեմ, էս անեմ, էն անեմ: Ասեցի նայի հիմքերը, հետո կզանգես: Բա կալանքը ուզես չուզես, պիտի տաս»:
Ըստ Օհանյանի՝ պատվերի դեպքում ոչ թե դատավորը կզանգեր, այլ դատավորին պիտի զանգեին: «Ես որպես նախկին դատավոր ասեմ, որ ԱԱԾ պետը երբեք դատավորին ուղղակի չի ասի: Մի քիչ անուղղակի հուշվում է միջնորդությունը ներկայացնող անձի կամ դատախազության միջոցով»: Ըստ Օհանյանի՝ նախկինում դատարանի վրա ճնշումները եղել են տարբեր ձևերով: «Ամենասովորական քրեական գործը քննելիս դատախազն ընկալվել է որպես պետության, ուժային կառույցի ներկայացուցիչ, և դատավորները, չասեմ վախեցել են, միշտ հաշվի են նստել մեղադրողի հետ: Սա նաև եկել է նաև խորհրդային տարիներից»,-նշեց Օհանյանը:
Նա նաև մանրամասնեց, որ դատավորները միշտ էլ կաշկանդված ու երկյուղած են եղել, որ վայ, ԱԱԾ-ի գործ է, զգույշ լինենք. «Բայց եթե դատավորը հեռու լինի կոռուպցիոն անգամ մտքից, մաքուր լինի, ոչ մեկից էլ չի կաշկանդվի: Դա էլ կա, բայց դա էլ միանշանակ չի, որովհետև եթե անգամ դատավորը կաշառք չի վերցնում, էլի վախենում է իր պաշտոնը կորցնել»:
Yerevan.Today-ին տված հարցազրույցում ՀՀ երկրորդ նախագահ Ռոբերտ Քոչարյանը հանցագործություն է որակել ԱԱԾ ու ՀՔԾ պետերի խոսակցությունը. «Բովանդակությունը միանշանակ ապացուցում է, որ կատարվել է հանցագործություն, շատ կոնկրետ հանցագործություն, եղել է ճնշում դատարանի վրա, և ընդհանրապես, մեր բոլոր կանխատեսումներն ապացուցվեցին այդ հեռախոսազրույցում, մեր բոլոր հայտարարությունները, որ գործը քաղաքական է, սա քաղաքական հետապնդում է, որևէ կապ չունի Մարտի 1-ի բացահայտման հետ և ունի միակ նպատակ, ոնց որ իրենք են ասում՝ ինձ փակել: Սա է այդ գործի էությունը, և ակնհայտ է ևս մի բան, որ որևէ, ընդհանրապես որևէ վստահություն չի լինելու այն քրեական գործերի նկատմամաբ, որոնք քննվում են կամ վերահսկվում են այդ մարդկանց կողմից»,-ասել է նա:
Պարգև Օհանյանն այսօր հարց է ուղղում Ռոբերտ Քոչարյանին. «Իսկ որ դու դատավորին ցուցում էիր տալիս 12 տարի նստացնել անմեղ մարդուն, հանցագործություն չէ՞ր: Հենց «Ռոյալ Արմենիան» ի՞նչ էր, ուղղակի ցուցումով էր գործը եկել, որ պիտի դատապարտվեն 12 տարի ազատազրկման»: Ո՞վ է ցուցումը տվել մեր հարցին ի պատասխան՝ Օհանյանն ասաց. «Նախագահականից: Հիմա անուն չտամ»:
Օհանյանի խոսքով՝ «հանցագործն այսօր խոսում է հանցագործության մասին»: «Իսկ որ դու քո ախրաննիկներին ասում էիր՝ սատկացրեք էսինչին, որովհետև ասել ա՝ «պրիվետ, Ռոբ»: Դա հանցագործությո՞ւն չէր»,-կրկին հարց է ուղղում նախկին դատավորը: Ըստ նրա՝ Քոչարյանն իր պաշտոնավարման ժամանակ վերահսկել է անգամ քաղաքացիական գործերը, եթե իր կամ շրջապատի շահն է եղել մեջտեղում:
«Եղել է տասնյակներով անգամ էնպիսի գործեր, որ հասարակ քաղաքացիական գործ էր, բայց որտեղ շահ կար տարածքի հետ կապված, կարար էդ հարցը միչև հասներ իրեն, և եղել է տենց դեպք, երբ կանչել են նախագահական, թե ինչի եք էս վճիռը կայացրել»,-պատմեց դատավորը, ով «Ռոյալ Արմենիայի» տիրոջ արդարացման վճռից հետո Ռոբերտ Քոչարյանի որոշմամբ հեռացվեց դատավորի պաշտոնից:
Ըստ Օհանյանի՝ ԱԱԾ ու ՀՔԾ պետերի խոսակցության էությունը պետք է քննութամբ պարզվի: Ինչպես հայտնի է՝ զրույցի բովանդակության առթիվ գլխավոր դատախազությունն արդեն քրգործ է հարուցել՝ բացահայտելու պաշտոնեական լիազորությունները գերազանցելու հիմքեր կան, թե ոչ: Ինչ վերաբերում է «Մարտի մեկի» գործով մեղադրյալ Ռոբերտ Քոչարյանին կալանքից ազատած դատավոր Ազարյանի որոշմանը, Պարգև Օհանյանը սխալ է համարում այն.
«Չի կարող անձը, ով ուզում է լինի, լինել բացարձակ անձեռնմխելի: Վճռաբեկը հուսով եմ, կբեկանի այդ որոշումը»:
Նախորդ նյութըԱրփինե Հովհաննիսյանի և Դավիթ Հարությունյանի դեմ քրեական գործ կհարուցվի
Հաջորդ նյութըՌոբերտ Քոչարյանին կալանքի տակ պահելու ևս մի հիմք է առաջացել․ մեղադրյալի կողմից հնարավոր ազդեցություն դատավորի վրա
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա կալանավորվել է
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք համայնքների տեղանունների ադրբեջաներեն տարբերակները
Նախաձեռնվել է քրեական վարույթ՝ հակառակորդի կողմից երեք զինծառայողի սպանության դեպքի առթիվ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք...
Edit with Live CSS
Write CSS OR LESS and hit save. CTRL + SPACE for auto-complete.